Presidensie sê Mandela verbeter steedsVoormalige president Nelson Mandela Die presidensie het Dinsdag gesê voormalige president Nelson Mandela is steeds in ŉ kritieke maar stabiele toestand in die hospitaal. “Pres. Jacob Zuma doen ŉ beroep op die publiek om steeds vir Madiba te bid en hy bedank elkeen wat gemeenskapswerk verrig om die goeie dade van Madiba voort te sit,” het Mac Maharaj, woordvoerder vir die presidensie, gesê. Mandela is op 8 Junie in die Medi-Clinic Harthospitaal in Pretoria opgeneem vir ŉ herhalende longinfeksie. Hy het sy 95ste verjaarsdag op 18 Julie in die hospitaal gevier. Zuma versoek ook die sakegemeenskap om die Nelson Mandela-kinderhospitaal te ondersteun. Die hospitaal beoog glo om nog ŉ kinderhospitaal in Mandela se naam op te rig om kinders in die Suidelike Afrika Ontwikkelingsgemeenskap (SAOG) te versorg. “Madiba is lief vir kinders en wil graag die beste vir hulle hê. Hy wil hê ons moet verseker dat hulle ŉ beter toekoms sal hê,” het Zuma gesê. Die departement van gesondheid, burgerlike samelewing, en die akademiese bedryf sal saamspan vir die projek. Lees ook: Mandela het glo operasie ondergaan Mandela word “al hoe sterker” Mandela glo “vasbeslote” om ontslaan te word Nelson Mandela maak “merkwaardige vordering” Mbeki verwag Mandela gaan ontslaan word Graca nou “minder angstig” oor Mandela se gesondheid Nelson Mandela reageer op behandeling Mandela-kleinkinders op Twitter oor sy gesondheid Mandela-prokureurs het glo mislei Nelson Mandela: Dokters verwerp idee om masjiene af te skakel Grafskendingsaak gaan voort teen Mandla Mandela Presidensie ontken dat Mandela in “vegetatiewe toestand” is Mandela in “vegetatiewe toestand”